Dominicanamatsoni

Dominicanamatsoni (Amazona arausiaca) on Dominican kotoperäinen papukaija. Sen holotyypin kuvaili Philipp Ludwig Statius Müller Dominicasta 1776.IBC  Sillä ei ole alalajeja.

Lajin elinympäristöä ovat sademetsät ja se syö hedelmiä. Kantaa uhkaa elinympäristön häviäminen.

 Ulkonäkö 
Dominicanamatsoni on noin 40 cm pitkä nokasta lyhyehkön pyrstön kärkeen ja painaa noin 620 grammaa. Se on suurimmaksi osaksi vihreä, kuten iso osa muistakin amatsoneista. Sillä on sininen pää, ja usein kurkullaan punaista, joka puuttuu nuorilta yksilöiltä. Siivissä on myös punaista, mutta yleensä punaiset siipikuviot näkyvät vain siipien ollessa avattuna. Sen nokka on kaksivärinen ja sisältää beigeä ja tumman harmaata. Jalat ovat harmaat.

Laji muistuttaa paljon ulkonäöltään saintlucianamatsonia, mutta dominicanamatsonilla on vihreä vatsa. 

 Lähteet 

Luokka:Amatsonit
Luokka:Uhanalaiset linnut